Ohje COVID-19 tartuntariskin eliminoimiseksi Liperin Hiihtoseuran Liperin kansallisissa hiihtokilpailuissa 20.2.2022. Jos saat tapahtuman jälkeen koronaan sopivia oireita, toimi THL:n sivuston ohjeiden mukaisesti. Mikäli sinulla todetaan koronavirus viikon sisällä kilpailutapahtuman jälkeen, pyydämme ilmoittamaan siitä kilpailunjärjestäjälle sähköpostitse: jouni.kurttila@saunalahti.fi

Jokaisen kilpailijan, toimitsijan, huoltajan tai muuten kilpailualueella olevan henkilön on noudatettava viranomaisten antamia yleisiä ohjeita, sekä järjestäjän alla mainittuja ohjeita COVID-19-tartuntariskin minimoiseksi.

* Jos et ole täysin terve, älä osallistu kilpailuun, äläkä tule kilpailutapahtumaan.
* Pidä 2 metrin turvaväli toisiin henkilöihin kilpailukeskuksessa
* Huolehdi oma-aloitteisesti hyvästä käsihygieniasta.
* Yski käsivarteen tai nenäliinaan
* Käytä kasvomaskia tarvittaessa kilpailukeskuksen alueella. Järjestäjä ei tarjoa maskeja, joten varaa riittävästi omia mukaan
* Kilpailun toimihenkilöt käyttävät omia kasvomaskeja hoitaessaan tehtäviä kilpailukeskuksessa.
* Urheilijoille on osoitettu WC-tilat ja pukeutumistilat huoltorakennuksesta, tiloja ei saa käyttää muut henkilöt. Toimitsijoiden WC-tilat sijaitsevat ajanottorakennuksessa ja muiden WC-tilat löytyvät Pärnävaaran kahviosta.
* Kilpailut on aikataulutettu sarjoittain siten, että eri sarjat kilpailevat eri aikoina henkilömäärän vähentämiseksi kilpailukeskuksessa kilpailun aikana. Palkintojen jaot ovat myös sarjojen päätyttyä.
* Lähtö- ja maalialueelle päästetään vain kilpailijat. (nuorten sarjoissa huoltajat sallitaan)
* Urheilijoiden numeroliivit noudetaan järjestäjän ilmoittamasta pisteestä
* Ole kilpailukeskuksessa vain tarvittava aika. Tule tekemään oma suorituksesi ja poistu kilpailukeskuksesta.